23.11.2022
DA
Den Europæiske Unions Tidende
L 303/3
KOMMISSIONENS DELEGEREDE FORORDNING (EU) 2022/2288 af 16. august 2022 om ændring af delegeret forordning (EU) 2021/2066 om supplerende regler til Europa-Parlamentets og Rådets forordning (EU) 2019/1022 for så vidt angår forlængelse af undtagelsen fra landingsforpligtelsen begrundet i høje overlevelsesrater for venusmuslinger (Venus spp.), jacobsmuslinger (Pecten jacobaeus) og tæppemuslinger (Venerupis spp.) i det vestlige Middelhav
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) 2019/1022 af 20. juni 2019 om en flerårig plan for fiskeriet, der udnytter demersale bestande i det vestlige Middelhav, og om ændring af forordning (EU) nr.
508/2014 (1), særlig artikel 14, og ud fra følgende betragtninger: (1)
Ved Kommissionens delegerede forordning (EU) 2021/2066 (2) er der fastsat bestemmelser om gennemførelsen af landingsforpligtelsen for visse demersale arter i det vestlige Middelhav, der finder anvendelse fra den 1. januar 2022 til den 31. december 2024.
(2)
Den 9. maj 2022 forelagde Spanien, Frankrig og Italien (»Pescamed-Gruppen på Højt Plan«) Kommission en fælles henstilling med forslag om en forlængelse af visse undtagelser fra landingsforpligtelsen i fiskeriet efter demersale arter i det vestlige Middelhav, hvori der tages hensyn til synspunkterne fra Det Rådgivende Råd for Middelhavet.
(3)
Den Videnskabelige, Tekniske og Økonomiske Komité for Fiskeri (»STECF«) vurderede den fælles henstilling i perioden den 16.-20. maj 2022 (3).
(4)
Den 8. juli 2022 forelagde Pescamed-Gruppen på Højt Plan en ajourført fælles henstilling, som STECF ligeledes har vurderet.
(5)
Kommissionen har i overensstemmelse med artikel 18 i Europa-Parlamentets og Rådets forordning (EU) nr.
1380/2013 (4) gennemgået den ajourførte fælles henstilling af 8. juli 2022 i lyset af STECF's vurdering for at sikre, at henstillingen er forenelig med de relevante bevarelsesforanstaltninger, herunder landingsforpligtelsen.
(6)
I den ajourførte fælles henstilling af 8. juli 2022 foreslås det at forlænge de undtagelser begrundet i høje overlevel­ sesrater, jf. artikel 15, stk.
4, litra b), i forordning (EU) nr.
1380/2013, der er fastsat for venusmuslinger (Venus spp.), jacobsmuslinger (Pecten jacobaeus) og tæppemuslinger (Venerupis spp.), der fanges med mekaniserede skrabere.
(7)
Med hensyn til venusmuslinger (Venus spp.) har STECF konkluderet, at den forelagte dokumentation indeholder pålidelige skøn over høje overlevelsesrater.
Kommissionen finder derfor, at undtagelsen bør forlænges.
(1) EUT L 172 af 26.6.2019, s. 1.
(2) Kommissionens delegerede forordning (EU) 2021/2066 af 25. august 2021 om supplerende regler til Europa-Parlamentets og Rådets forordning (EU) 2019/1022 vedrørende de nærmere bestemmelser for gennemførelsen af landingsforpligtelsen i fiskeriet efter visse demersale bestande i det vestlige Middelhav for perioden 2022-2024 (EUT L 421 af 26.11.2021, s. 17).
(3) Den Videnskabelige, Tekniske og Økonomiske Komité for Fiskeri (STECF) — evaluering af fælles henstillinger om landingsforpligtelsen og forordningen om tekniske foranstaltninger (STECF-22-05).
(4) Europa-Parlamentets og Rådets forordning (EU) nr.
1380/2013 af 11. december 2013 om den fælles fiskeripolitik, ændring af Rådets forordning (EF) nr.
1954/2003 og (EF) nr.
1224/2009 og ophævelse af Rådets forordning (EF) nr.
2371/2002 og (EF) nr.
639/2004 samt Rådets afgørelse 2004/585/EF (EUT L 354 af 28.12.2013, s. 22).